
SHPALLJE PËR LEVIZJE PARALELE,
NGRITJE NË DETYRË 
PRANIM NGA JASHTË SHËRBIMIT CIVIL 

NË KATEGORINË E ULËT DHE TË MESME  DREJTUESE 


Në zbatim të nenit 26 të Ligjit nr.152/2013, datë 30.05.2013 “Për nëpunësin civil”, i ndryshuar, Kreu V – “Lëvizja paralele dhe ngritja në detyrë”, Vendimit të Këshillit të Ministrave nr.242, datë 18.03.2015 “Për plotësimin e vendeve të lira në kategorinë e ulët dhe të mesme drejtuese”,  si dhe planit vjetor të pranimit 2021 , i ndryshuar, Njësia përgjegjëse e Zyrës së Komisionerit për të Drejtën e Informimit dhe Mbrojtjen  e të Dhënave Personale, shpall Procedurën e lëvizjes paralele dhe/ose ngritjes në detyrë dhe /ose pranim nga jashtë shërbimit civil për pozicionin:
· 1 ( një ) - “Drejtor i Drejtorisë së Hetimit Sektorial dhe Sigurisë së të Dhënave,  në Drejtorinë e Përgjithshme për Mbrojtjen e të Dhënave Personale, pranë KDIMDP-së”
Kategoria e pagës II-B.
	Pozicioni më sipër, i ofrohen fillimisht nëpunësve civilë të së njëjtës kategori për procedurën e lëvizjes paralele! Vetëm në rast se në përfundim të procedurës së lëvizjes paralele, rezulton se ende se një pozicion është ende vakant, ai është i vlefshëm për konkurrimin nëpërmjet procedurës së ngritjes në detyrë dhe/ose pranimit nga jashtë shërbimit civil



Për Procedurat (lëvizje paralele, ngritje në detyrë dhe/ose pranimi nga jashtë shërbimit civil)  aplikohet në të njëjtën kohë!
	Afati për dorëzimin e Dokumenteve:
15.12.2021
20.12.2021
                                         20.12.2021
 
	Shih procedurat përkatëse
Lëvizja paralele 
 Ngritje në detyrë 
Dhe/ose
Pranim nga Jashtë shërbimit  civil






	Përshkrimi përgjithësues i punës për pozicionin si më sipër është:



Misioni i Drejtorisë:  Drejtimi dhe menaxhimi i procesit të mbikëqyrjes së zbatimit të ligjit për mbrojtjen e të dhënave personale, nëpërmjet kryerjes së hetimit administrativ (exofficio) në kontrolluesit dhe përpunuesit publikë dhe privatë.
Qëllimi : 
Administrimi dhe monitorimi i aktivitetit mbikëqyrës të drejtorisë (hetimeve administrative ex officio) në lidhje me zbatimin e legjislacionit për mbrojtjen e të dhënave personale nga të gjithë kontrolluesit dhe përpunuesit publikë dhe privatë. Administrimi dhe monitorimi i procesit të përfaqësimit të Zyrës së Komisionerit në proceset gjyqësore administrative, në zbatim të legjislacionit për mbrojtjen e të dhënave personale dhe Kodit të Procedurës Administrative. Ky aktivitet kryhet në përputhje me Strategjinë e Zyrës së Komisionerit, Planin vjetor të punës, Rezolutat e Kuvendit dhe prioritetet në kuadër të procesit të integrimit evropian.
Përshkrimi përgjithësues i punës për pozicionin konsiston në:
a) Organizon dhe menaxhon punën me profesionalizëm të lartë në përmbushje të detyrimeve ligjore në fushën e mbrojtjes së të dhënave personale.
b) Bashkëpunon ngushtësisht me drejtoritë e tjera në funksion të plotësimit të detyrave në kohë e me cilësi.
c) Harton në bashkëpunim me Drejtorin e Përgjithshëm, planin vjetor për ushtrimin e kontrolleve/inspektimeve kryesisht në kontrollues publikë e privatë, në përputhje me legjislacionin e mbrojtjes së të dhënave personale dhe atë të informimit.
d) Programon planet e kontrolleve ndaj kontrolluesve dhe përpunuesve dhe urdhëron hartimin e urdhërave të hetimit administrativ nga ana e inspektorëve.
e) Mbikëqyr zbatimin e planit vjetor lidhur me ushtrimin e kontrolleve/inspektimeve kryesisht në kontrollues publikë e privatë.
f) Mbikëqyr veprimtarinë e inspektorëve në kuadër të realizimit të procesit të hëtimit administrativ dhe ndjekjes së proceseve gjyqësore. 
g) Vlerëson dosjen e përfunduar nga Inspektori dhe nëse shprehet dakord me të nënshkruan relacionin. Në vijim dosja i përcillet për mendim Drejtorit të Përgjithshëm, i cili pas shprehjes së dakordësisë dhe nënshkrimit të relacionit, ja përcjell dosjen Komisionerit për vlerësimin dhe formën e aktit ligjor përfundimtar.
h) Drejton procesin e monitorimit të zbatimit të Rekomandimeve, Urdhërave dhe Vendimeve, të dhëna nga Komisioneri.
i) Organizon, koordinon dhe mbikëqyr përmbushjen e detyrave, në ushtrimin e veprimtarisë së punës së Drejtorisë.
j) Mbikëqyr procesin e hartimit të prapësimeve, konkluzioneve përfundimtare, dhe çdo dokumenti të nevojshëm për përfaqësimin e Zyrës së Komisionerit në të gjithë nivelet e gjykatave me qëllim që të mbrohen interesat e Zyrës në përputhje me legjislacionin ekzistues, praktikat unifikuese, etj..
k) Kryerja e analizave sektoriale si bazë për treguesit e performancës dhe për programimin e kontrolleve në vitin pasardhës.
l) Paraqitja e opinioneve ligjore mbi bazën e të dhënave të menaxhuara, që i shërben Komisionerit dhe drejtorive përkatëse të institucionit, për marrjen e vendimeve, përgatitjen e rekomandimeve dhe projekt-akteve me objekt përmirësimet e legjislacionit në lidhje me mbrojtjen, trajtimin dhe përpunimin e të dhënave  personale.
m) Në rast konstatimi të shkeljeve serioze, të përsëritura ose të qëllimshme të ligjit nga një kontrollues ose përpunues, veçanërisht në rastet e përsëritura të moszbatimit të rekomandimeve të tij, i propozon Drejtorit të Përgjithshëm dhe Komisionerit për të zbatuar masa administrative.

Drejtori i Drejtorisë së Hetimit Sektorial dhe Sigurisë së të Dhënave përgjigjet përpara Drejtorit të Përgjithshëm për Mbrojtjen e të Dhënave Personale dhe Komisionerit, për sigurimin e mbarëvajtjes së veprimtarisë së punës së Drejtorisë, në kuadrin e politikave dhe procedurave të menaxhimit, të përcaktuara nga Rregullorja e Brendshme e Zyrës së Komisionerit. 

I-Lëvizja paralele
Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

	1.1
	KUSHTET PËR LËVIZJEN PARALELE DHE KRITERET E VEÇANTA



Kandidatët duhet të plotësojnë kushtet për lëvizjen paralele si vijon:
· Të jetë nëpunës civil i konfirmuar, brenda të njëjtës kategori për të cilën aplikon (kategoria II-B)  
· Të mos ketë masë disiplinore në fuqi (të vërtetuar me një dokument nga institucioni);
· Të ketë të paktën vlerësimin e fundit  pozitiv “mirë”  apo “shumë mirë” 
Kandidatët duhet të plotësojnë kriteret e veçanta si vijon:
a) Të zotërojnë një diplomë të nivelit “Master Shkencor” në Shkencat Juridike. Edhe diploma e nivelit “Bachelor” duhet të jetë në të njëjtën fushë. (Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
b) Të ketë përvojë pune të paktën 5 vite përvojë pune në profesion Përbën avantazh eksperienca e punës  në struktura audituese e inspektuese. 
c) Të ketë njohuri shumë të mira profesionale në fushën e legjislacionit, procedurave sipas veprimtarisë që mbulon drejtoria, njohuri shumë të mira të procedurave administrative. 
d) Të njohë një gjuhë të huaj ( radha e preferencës: anglisht ). Përbën avantazh njohja e një gjuhe të dytë të BE-së (frëngjisht, italisht)  
e) Të njohë dhe të përdorë lirisht kompjuterin dhe programet bazë të tij. 
f) Të ketë njohuri të gjera dhe aftësi shumë të mira në fushën e të Drejtave të Njeriut (kryesisht në fushën e përgjegjësisë së institucionit punëkërkues).
g) Të kenë aftësi të mira komunikuese dhe të punës në grup.
gj) Të ketë aftësi të drejtimit dhe hartimi të dokumentave të ndryshëm.
h) Të ketë aftësi për të përcaktuar objektivat, vendosur prioritete dhe respektuar afatet
	1.2
	DOKUMENTACIONI, MËNYRA DHE AFATI I DORËZIMIT



Kandidatët duhet të dorëzojnë pranë Zyrës së protokollit të Komisionerit për të Drejtën e Informimit dhe Mbrojtjen e të Dhënave Personale, ku ndodhet pozicioni për të cilin ata dëshirojnë të aplikojnë, dokumentet si më poshtë:
a) Jetëshkrim i plotësuar në përputhje me dokumentin tip që e gjeni në linkun:
http://dap.gov.al/vende-vakante/udhezime-dokumenta/219-udhezime-dokumenta
b) Fotokopje të diplomës (përfshirë edhe diplomën Bachelor); Për diplomat e marra jashtë Republikës së Shqipërisë, të përcillet njehsimi nga Ministria e Arsimit, Sportit dhe Rinisë;
c) Fotokopje të librezës së punës (të gjithë faqet që vërtetojnë eksperiencën në punë);
ç)  Fotokopje të letërnjoftimit (ID);
d)  Vërtetim të gjendjes shëndetësore
dh) Vetëdeklarim të gjendjes gjyqësore;
e)   Letër motivimi për aplikim në vendin vakant.
 f)  Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj. 
 g) Një numër kontakti dhe adresën e plotë të vendbanimit
 h) Aktin e emërimit si nëpunës civil.
 i) Formulari i vetëdeklarimit për garantimin e integritetit të personave që zgjidhen, emërohen ose ushtrojnë funksione publike sipas linkut http://www.dap.gov.al/legjislacioni/udhezime-manuale/104-formularin-ivetedeklarimit-per-garantimin-e-integritetit-te-personave-qe-zgjidhen-emerohen-oseushtrojne-funksione-publike
j0) Të dorëzojnë dokumentet e parashikuara në pikën 1.1 
Dokumentet duhet të dorëzohen me postë apo drejtpërsëdrejti në institucion, brenda datës 15.12.2021
	1.3
	REZULTATET PËR FAZËN E VERIFIKIMIT PARAPRAK



Në datën 17.12.2021, njësia e menaxhimit të burimeve njerëzore (Njësia përgjegjëse) e Zyrës së Komisionerit për të Drejtën e Informimit dhe Mbrojtjen e të Dhënave Personale ku ndodhet pozicioni për të cilin ju dëshironi të aplikoni do të shpallë në portalin “Shërbimi Kombëtar i Punësimit”, listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista. Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Njësia Përgjegjëse e institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. 
Ankesat nga kandidatët paraqiten në Njësinë Përgjegjëse, brenda 3 ditëve pune nga shpallja e listës dhe ankuesi merr përgjigje brenda 5 ditëve pune nga data e depozitimit të  saj. 
	1.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA



Kandidatët do të vlerësohen në lidhje me:
a) Njohuri mbi Kushtetutën e Republikës së Shqipërisë ; 
b) Njohuri mbi Ligjin Nr. 152/2013, “Për nëpunësin civil”, i ndryshuar, dhe aktet nënligjore dalë në zbatim të tij;
c) Njohuri mbi Ligjin Nr.9887, datë 10.03.2008, “Për mbrojtjen e të dhënave personale”, i ndryshuar dhe aktet nënligjore dalë në zbatim të tij;
d) Njohuri mbi Ligjin Nr. 119/2014, “Për të drejtën e informimit”; 
e) Njohuri  mbi Ligjin Nr. 146/2014, “Për njoftimin dhe konsultimin Publik”; 
f) Njohuri mbi Ligjin Nr. 44/2015 “Kodi i Procedurave Administrative të Republikës së Shqipërisë ”; 
g) Njohuri mbi Ligjin Nr. 10279 “Për kundravajtjet Administrative”;
h) Njohuri mbi Ligjin 49/2012 “Për organizimin dhe funksionimin e gjykatave administrative dhe gjykimin e mosmarrëveshjeve administrative”, i ndryshuar;  
i) Njohuri mbi Ligjin Nr. 9131, datë 08.09.2003, “Për rregullat e etikës në administratën publike”.
j) Njohuri  mbi Ligjin Nr. 7850, datë 29.07.1994 “Kodi Civil i Republikës së Shqipërisë”, i ndryshuar, 
k) Njohuri mbi Ligjin Nr. 9131, datë 08.09.2003, “Për rregullat e etikës në administratën publike”.
l) Njohuri mbi Ligjin Nr. 8116, date 29.03.1996, “Kodi i Procedurës Civile i Republikës së Shqipërisë”, i ndryshuar.
m) Njohuri mbi Ligjin Nr. 7850, datë 29.07.1994 “Kodi Civil i Republikës së Shqipërisë”, i ndryshuar, 

	1.5
	MËNYRA E VLERËSIMIT TË KANDIDATËVE



Kandidatët do të vlerësohen në lidhje me dokumentacionin e dorëzuar:
Kandidatet do të vlerësohen nga Komiteti i Pranimit për Levizje Paralele (KPLP) i ngritur në KDIMDP, nëpërmjet dokumentacionit të dorëzuar dhe intervistës së strukturuar me gojë. Totali i pikëve të vlerësimit të kandidateve është 100 pikë, të cilat ndahen përkatësisht: 
· Kandidatët do të vlerësohen për përvojën, trajnimet apo kualifikimet e lidhura me fushën, si dhe çertifikimin pozitiv ose për vlerësimet e rezultateve individale në punë në rastet kur procesi i çertifikimit nuk është kryer. Totali i pikëve për këtë vlerësim është 40 pikë. 
· Kandidatët gjatë intervistës së strukturuar me gojë do të vlerësohen në lidhje me:

a- Njohuritë, aftësitë, kompetencën në lidhje me përshkrimin e pozicionit të punës;
b- Eksperiencën e tyre të mëparshme;
c- Motivimin, aspiratat dhe pritshmëritë e tyre për karrierën.
Totali i pikëve për këtë vlerësim është 60 pikë.
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin Nr. 2, datë 27.03.2015,“Për procesin e plotësimit të vendeve të lira në shërbimin civil nëpërmjet procedures së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur”, të Departamentit të Administratës Publike www.dap.gov.al.
http://dap.gov.al/2014-03-21-12-52-44/udhezime/426-udhezim-nr-2-date-27-03-2015
Komisioni në përfundim të vlerësimit, njofton individualisht kandidatët që kanë konkuruar për rezultatin e tyre. Kandidatët kanë të drejtë të bëjnë ankim me shkrim në Komisionin e Brendshëm për Lëvizjen paralele për rezultatin e vlerësimit, brenda 3(tre) ditëve kalendarike nga data e njoftimit individual mbi rezultatin. Ankuesi merr përgjigje brenda 3(tre) ditëve kalendarike, nga data e përfundimit të afatit të ankimit. Komisioni brenda 24 (njëzetë e katër) orëve pas përfundimit të procedurave të ankimit, përzgjedh kandidatin, i cili renditet i pari ndër kandidatët që kanë marrë të paktën 70 pikë

	1.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Në përfundim të vlerësimit të kandidatëve, Njësia Përgjegjëse e Zyrës së Komisionerit  për të Drejtën e Informimit dhe Mbrojtjen e të Dhënave Personale do të shpallë fituesin në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit
2- Ngritja në detyrë /pranim nga jashtë shërbimit civil 
	Vetëm në rast se në përfundim të procedurës së lëvizjes paralele, rezulton se ende është pozicion vakant, ai është i vlefshëm për konkurrimin nëpërmjet procedurës së ngritjes në detyrë dhe/ose pranim nga jashtë shërbimit civil. Në rast se një vend vakant, në kategorinë e ulët apo të mesme drejtuese, nuk plotësohet nëpërmjet procedurës së lëvizjes paralele dhe Këshilli i Ministrave, për institucionet e administratës shtetërore, apo organi kompetent, për institucionet e pavarura, ka marrë vendim, në përputhje me pikën 4, të nenit 26, të ligjit nr. 152/2013, “Për nëpunësin civil”, të ndryshuar, atëherë, në procedurën e ngritjes në detyrë kanë të drejtë të konkurrojnë edhe kandidatë të tjerë nga jashtë shërbimit civil.
Këtë informacion do ta merrni në faqen e KDIMDP-së, pas datës  22/12/2021. 
  



Për këtë procedurë kanë të drejtë të aplikojnë vetëm nëpunësit civilë të një kategorie paraardhëse (vetëm një kategori më e ulët), të punësuar në të njëjtin apo në një institucion tjetër të shërbimit civil, që plotësojnë kushtet për ngritjen në detyrë dhe kërkesat e veçanta për vendin e lirë. 
	2.1
	KUSHTET QË DUHET TË PLOTËSOJË KANDIDATI NË PROCEDURËN E NGRITJES NË DETYRË/PRANIM NGA JASHTË SHËRBIMIT CIVIL DHE KRITERET E VEÇANTA



Kushtet që duhet të plotësojë kandidati në procedurën e ngritjes në detyrë janë: 
a) Të jetë nëpunës civil i konfirmuar, në kategorinë e ulet drejtuese III-a ose III-a/1.
b) Të mos ketë masë disiplinore në fuqi; 
c) Të ketë të paktën vlerësimin e fundit “mirë” apo “shumë mirë”. 

Kandidatët duhet të plotësojnë kriteret e veçanta si vijon:
a) Të zotërojnë diplomë të nivelit “Master Shkencor”, në Shkencat Juridike, ku edhe diploma e nivelit “Bachelor” duhet të jetë në të njëjtën fushë. (Diplomat të cilat janë marrë    jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
b) Të njohë një gjuhë të huaj (preferenca gjuha angleze). Përbën avantazh njohja e një gjuhe të dytë të BE-së  
c) Të ketë aftësi të mira në menaxhimin e stafit dhe të punës në grup.
d) Të kenë të paktën  5 vite përvojë pune në profesion, nga të cilat 3 vite në administratën publike, në nivelin parardhës dhe/ose institucione të pavarura. Përbën avantazh eksperienca e punës  në të njëjtin pozicion, me atë të kërkuar (në struktura audituese e inspektuese). Për kandidatët  nga jashtë shërbimit civil preferohet të kenë mbi 5 vite përvojë pune në profesion, ose të barazvlefshme, në:
· institucione të administratës publike; 

· shoqëri private, preferohet në studio  ligjore;

e) Të ketë njohuri shumë të mira profesionale në fushën e legjislacionit, procedurave sipas veprimtarisë që mbulon drejtoria, njohuri shumë të mira të procedurave administrative. 
f)  Të njohë dhe të përdorë lirisht kompjuterin dhe programet bazë të tij.
g)  Të ketë njohuri të gjera dhe aftësi shumë të mira në fushën e të Drejtave të Njeriut (kryesisht në fushën e përgjegjësisë së institucionit punëkërkues).
h)  Të kenë aftësi të mira komunikuese dhe të punës në grup.
i)  Të ketë aftësi të drejtimit dhe hartimi dhe dhënies së opinioneve ligjore mbi  dokumentat të ndryshëm hyrës dhe dalës. 
j)  Të ketë aftësi për të përcaktuar objektivat, vendosur prioritete dhe respektuar afatet

	2.2
	DOKUMENTACIONI, MËNYRA DHE AFATI I DORËZIMIT



Kandidatët që aplikojnë duhet të dorëzojnë dokumentet si më poshtë: 
a) Jetëshkrim i plotësuar në përputhje me dokumentin tip që e gjeni në linkun:
http://dap.gov.al/vende-vakante/udhezime-dokumenta/219-udhezime-dokumenta
b) Fotokopje të diplomës (përfshirë edhe diplomën Bachelor) dhe listës së notave;  Për diplomat e marra jashtë Republikës së Shqipërisë, të përcillet njehsimi nga Ministria e Arsimit, Sportit dhe Rinisë;
c) Fotokopje të librezës së punës (të gjithë faqet që vërtetojnë eksperiencën në punë);
ç)  Fotokopje të letërnjoftimit (ID);
d)  Vërtetim të gjendjes shëndetësore
dh) Vetëdeklarim të gjendjes gjyqësore;
e)   Letër motivimi për aplikim në vendin vakant.
 f)  Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj. 
 g) Një numër kontakti dhe adresën e plotë të vendbanimit 
 h) Aktin e emërimit si nëpunës civil.
 i) Formulari i vetëdeklarimit për garantimin e integritetit të personave që zgjidhen, emërohen ose ushtrojnë funksione publike sipas linkut http://www.dap.gov.al/legjislacioni/udhezime-manuale/104-formularin-ivetedeklarimit-per-garantimin-e-integritetit-te-personave-qe-zgjidhen-emerohen-oseushtrojne-funksione-publike
j) Të dorëzojnë dokumentet e parashikuara në pikën 2.1 
Kushtet që duhet të plotësojë kandidati në procedurën e pranimit nga jashtë shërbimit civil  janë: 
a) Të plotësojnë kushtet e përgjithshme të pranimit në shërbimin civil, të përcaktuara në gërmat “a” deri në “dh” të nenin 21 të ligjit nr. 152/2013.

Kandidatët për procedurën e ngritjes në detyrë dhe pranim nga jashtë shërbimit civil, do të aplikojnë në të njëjtën kohë
Dokumentet duhet të dorëzohen me postë apo drejtpërsëdrejti në institucion, brenda datës 20.12.2021, në Zyrën e Komisionerit për të Drejtën e Informimit dhe Mbrojtjen  e të dhënave personale, me adresë: Rr. “Abdi Toptani”, ND5, Tiranë.
	Të gjithë kandidatët që aplikojnë për procedurën e ngritjes në detyrë , do të informohen për fazat e mëtejshme të kësaj proçedurë: 
· për datën e daljes së rezultateve të verifikimit paraprak, 
· datën, vendin dhe orën ku do të zhvillohet konkurimi;
· mënyrën e vlerësimit të kandidatëve. 
Për të marrë këtë informacion, kandidatët duhet të vizitojnë në mënyrë të vazhdueshme faqen e KDIMDP-së  pas dates 22/12/2021 

	2.3
	REZULTATET PËR FAZËN E VERIFIKIMIT PARAPRAK



Njësia e menaxhimit të burimeve njerëzore (Njësia përgjegjëse)  e Zyrës së Komisionerit për të Drejtën e Informimit dhe Mbrojtjen e të Dhënave Personale,  ku ndodhet pozicioni për të cilin ju dëshironi të aplikoni, do të shpallë në portalin “Shërbimi Kombëtar i Punësimit”, listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet intervista. 
Në të njëjtën datë kandidatët që nuk i plotësojnë kushtet dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit (Njësia përgjegjëse),   ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. Ankesat nga kandidatët paraqiten në Njësinë Përgjegjëse, brenda 5 ditëve kalendarike nga shpallja e listës dhe ankuesi merr përgjigje brenda 5 ditëve kalendarike nga data e depozitimit të saj.
	2.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI 



Kandidatët do të vlerësohen në lidhje me:
a) Njohuri mbi Kushtetutën e Republikës së Shqipërisë ; 
b) Njohuri mbi Ligjin Nr. 152/2013, “Për nëpunësin civil”, i ndryshuar, dhe aktet nënligjore dalë në zbatim të tij;
c) Njohuri mbi Ligjin Nr.9887, datë 10.03.2008, “Për mbrojtjen e të dhënave personale”, i ndryshuar dhe aktet nënligjore dalë në zbatim të tij;
d) Njohuri mbi Ligjin Nr. 119/2014, “Për të drejtën e informimit”; 
e) Njohuri  mbi Ligjin Nr. 146/2014, “Për njoftimin dhe konsultimin Publik”; 
f) Njohuri mbi Ligjin Nr. 44/2015 “Kodi i Procedurave Administrative të Republikës së Shqipërisë ”; 
g) Njohuri mbi Ligjin Nr. 10279 “Për kundravajtjet Administrative”;
h) Njohuri mbi Ligjin 49/2012 “Për organizimin dhe funksionimin e gjykatave administrative dhe gjykimin e mosmarrëveshjeve administrative”, i ndryshuar;  
i) Njohuri mbi Ligjin Nr. 9131, datë 08.09.2003, “Për rregullat e etikës në administratën publike”.
j) Njohuri  mbi Ligjin Nr. 7850, datë 29.07.1994 “Kodi Civil i Republikës së Shqipërisë”, i ndryshuar, 
k) Njohuri mbi Ligjin Nr. 9131, datë 08.09.2003, “Për rregullat e etikës në administratën publike”.
l) Njohuri mbi Ligjin Nr. 8116, date 29.03.1996, “Kodi i Procedurës Civile i Republikës së Shqipërisë”, i ndryshuar.
m) Njohuri mbi Ligjin Nr. 7850, datë 29.07.1994 “Kodi Civil i Republikës së Shqipërisë”, i ndryshuar, 
	2.5
	MËNYRA E VLERËSIMIT TË KANDIDATËVE 



Kandidatet do të vlerësohen nga Komiteti i Pranimit për Ngritjen në Detyre në KDIMDP, nëpërmjet dokumentacionit të dorëzuar, vlerësimit me shkrim dhe intervistës së strukturuar me gojë. Totali i pikëve të vlerësimit të kandidateve është 100 pik
Kandidatët do të vlerësohen në lidhje me:

a- Vlerësimin me shkrim, deri në 40 pikë;

b- Intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 40 pikë; 

c- Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 20 pikë. 
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015, të Departamentit të Administratës Publike www.dap.gov.al
http://www.dap.gov.al/legjislacioni/udhezime-manuale/54-udhezim-nr-2-date-27-03-2015


	2.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Në përfundim të vlerësimit të kandidatëve, Njësia Përgjegjëse e Zyrës së Komisionerit  për të Drejtën e Informimit dhe Mbrojtjen e të Dhënave Personale, do të shpallë fituesin në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet.(nëpërmjet adresës së e-mail).
Kandidatët fitues janë ata që renditen të parët nga kandidatët që kanë marrë të paktën 70 pikë (70% të pikëve). Njesia përgjegjëse njofton individualisht kandidatët që kanë konkurruar për rezultatin e tyre brenda 24 (njëzetekatër) orëve nga dita që komiteti i njofton vendimin e tij. Kandidati ka të drejtë të bëjë ankim me shkrim edhe në (KPND) për rezultatin e pikëve brenda 3(tri) ditëve kalendarike nga data e njoftimit individual për rezultatin e vlerësimit. Ankuesi merr përgjigje brenda 5 (pesë) ditëve kalendarike nga data përfundimit të afatit të ankimit
Në përfundim të vlerësimit të kandidatëve, Njësia Përgjegjëse e Zyrës së Komisionerit  për të Drejtën e Informimit dhe Mbrojtjen e të Dhënave Personale, do të shpallë fituesin në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet.(nëpërmjet adresës së e-mail).
Të gjithë kandidatët pjesëmarrës që aplikojnë për procedurën e ngritjes në detyrë dhe /ose pranim nga jashte sherbimit civil , në këtë procedure, do të marrin informacion për fazat e mëtejshme të kesaj procedure;
- për datën e daljes së rezultateve të verifikimit paraprak,
-për datën, vendin dhe orën ku do të zhvillohet konkurimi;
[bookmark: _GoBack]Për të marrë këtë informacion, kandidatët duhet të vizitojnë në mënyrë të vazhdueshme faqen e KDIMDP-së  duke filluar nga data 22/12/2021 e në vijim .
Në rast se një vend vakant, në kategorinë e ulët apo të mesme drejtuese, nuk plotësohet nëpërmjet procedurës së lëvizjes paralele dhe Këshilli i Ministrave, për institucionet e administratës shtetërore, apo organi kompetent, për institucionet e pavarura, ka marrë vendim, në përputhje me pikën 4, të nenit 26, të ligjit nr. 152/2013, “Për nëpunësin civil”, të ndryshuar, atëherë, në procedurën e ngritjes në detyrë kanë të drejtë të konkurrojnë edhe kandidatë të tjerë nga jashtë shërbimit civil, në rast vendimarrje 

Njësia Përgjegjëse



Faqe 11
